
REPUBLIKA HRVATSKA
ŠIBENSKO-KNINSKA ŽUPANIJA
OPĆINA BILICE
JEDINSTVENI UPRAVNI ODJEL
KLASA: 350-01/22-01/2
URBROJ: 2182-19-26-39
Bilice, 23. travnja 2026. 

Na temelju članka 96. stavak 3. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23), te Zaključka o utvrđivanju Prijedloga Urbanističkog plana uređenja dijela naselja Novo Selo (KLASA: 350-01/22-01/2, URBROJ: 2182/19-26-38, od 23. travnja 2026.), Jedinstveni upravni odjel Općine Bilice, objavljuje

JAVNU RASPRAVU
O PRIJEDLOGU URBANISTIČKOG PLANA UREĐENJA 
DIJELA NASELJA NOVO SELO


1. Objavljuje se javna rasprava o Prijedlogu Urbanističkog plana uređenja dijela naselja Novo Selo koji je utvrđen Zaključkom o utvrđivanju Prijedloga Urbanističkog plana uređenja dijela naselja Novo Selo (KLASA: 350-01/22-01/2, URBROJ: 2182/19-26-38, od 23. travnja 2026.), kojeg je donio općinski načelnik Općine Bilice.
2. Javna rasprava će se održati u razdoblju od 01. svibnja 2026. do 30. svibnja 2026. godine.
3. Za vrijeme trajanja javne rasprave Prijedlog Urbanističkog plana uređenja dijela naselja Novo Selo bit će izložen na javni uvid u prostorijama Općine Bilice, Bosuć 2A., Bilice, svakim danom osim subote i nedjelje od 08,00 do 15,00 sati.
4. Obavijest o javnoj raspravi o Prijedlogu Urbanističkog plana uređenja dijela naselja Novo Selo bit će objavljena na mrežnim stranicama Općine Bilice (www.opcina-bilice.hr). Na istoj stranici nalazit će se i Prijedlog Urbanističkog plana uređenja dijela naselja Novo Selo. Obavijest o javnoj raspravi bit će objavljena i na mrežnim stranicama Ministarstva prostornog uređenja, graditeljstva i državne imovine, te u dnevnom listu „Slobodna Dalmacija“.
5. [bookmark: _Hlk227824808]Javno izlaganje o Prijedlogu Urbanističkog plana uređenja dijela naselja Novo Selo sa stručnim obrazloženjima izrađivača održat će se 08. svibnja 2026. godine u 14,00 sati u prostorijama Općine Bilice, Bosuć 2A., Bilice.
6. Očitovanja, primjedbe i prijedlozi na Prijedlog Urbanističkog plana uređenja dijela naselja Novo Selo mogu se davati cijelo vrijeme trajanja javne rasprave, zaključno do 31. svibnja 2026. godine., na sljedeći način:
· Upisom u Knjigu primjedbi i prijedloga na mjestu javnog uvida,
· [bookmark: _Hlk227824848]Pisanim putem na adresu: Općina Bilice, Bosuć 2A., Bilice, 22 000 Šibenik.
· U zapisnik tijekom javnog izlaganja.
7. Sve primjedbe i prijedlozi moraju biti čitko napisani i potpisani imenom i prezimenom, s adresom podnositelja i u roku dostavljeni na adresu: Općina Bilice, Jedinstveni upravni odjel, Bosuć 2A., Bilice, 22000 Šibenik, u protivnom se neće uzeti u obzir u pripremi Izvješća o javnoj raspravi.

                                                                                                                PROČELNIK
Krešimir Ćaleta-Car, dipl.oec.

